**წალენჯიხის მუნიციპალიტეტის საკრებულოს**

**სხდომის ოქმი N 15**

ქ. წალენჯიხა 2022 წლის 28 ოქტომბერი

2022 წლის 28 ოქტომბერს გაიმართა წალენჯიხის მუნიციპალიტეტის საკრებულოს მორიგი სხდომა. სხდომას თავმჯდომარეობდა საკრებულოს თავმჯდომარე კორნელი სალია, ესწრებოდა საკრებულოს 18 წევრი: ავთანდილ გაბელია, მანანა ჭანია, დავით ბელქანია, ზაზა უბილავა, თენგიზ ფიფია,მაია მიქავა,დათა კუკავა, თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, მამუკა მიქავა, დათო მესხია, გონერ კვარაცხელია. სხდომას აგრეთვე ესწრებოდნენ: მუნიციპალიტეტის მერის პირველი მოადგილე ივანე ბურდული, მუნიციპალიტეტის მერიის ადმინისტრაციული სამსახურის იურიდიული განყოფილების უფროსის მ/შ ელენე ბერაია, მუნიციპალიტეტის მერიის საფინანსო-საბიუჯეტო სამსახურის განყოფილების უფროსიილია სალია, საკრებულოს აპარატის უფროსი-იზოლდა მოლაშხია, საკრებულოს აპარატის თანამშრომლები, საზოგადოება „წალენჯიხელის„ წევრი ჯულიეტა როგავა.

**სხდომა დაიწყო: 1200 სთ-ზე**

**სხდომა დასრულდა: 1245 საათზე**

სხდომის თავმჯდომარემ კენჭისყრაზე დააყენა სხდომის დღის წესრიგი. ღია კენჭისყრით, ერთხმად (მომხრე 18 დეპუტატი (კორნელი სალია,ავთანდილ გაბელია, მანანა ჭანია, დავით ბელქანია, ზაზა უბილავა, თენგიზ ფიფია,მაია მიქავა,დათა კუკავა, თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, მამუკა მიქავა, დათო მესხია, გონერ კვარაცხელია), წინააღმდეგი-არცერთი ) დამტკიცდა სხდომის დღის წესრიგი.

**დ ღ ი ს წ ე ს რ ი გ ი:**

**1.,,წალენჯიხის მუნიციპალიტეტის ბიუჯეტიდან წარმომადგენლობითი ხარჯების დაფინანსებისა და ხარჯვის წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 13 თებერვლის №24 დადგენილებაში ცვლილების შეტანის თაობაზე**

მომხსენებელი**: ელენე ბერაია,** მუნიციპალიტეტის მერიის ადმინისტრაციული

სამსახურის იურიდიული განყოფილების უფროსის მ/შ

**2**. **გეოგრაფიული ობიექტის სახელდების დადგენილი წესიდან გამონაკლისის დაშვების მიზანშეწონილობის თაობაზე**

მომხსენებელი: **ომარ ქარდავა,** მუნიციპალიტეტის საკრებულოს სივრცით-ტერიტორიული

დაგეგმარებისა და ინფრასტრუქტურის საკითხთა კომისიის თავმჯდომარე

**3. სხვადასხვა**

ა)წალენჯიხის მუნიციპალიტეტის 2022 წლის ბიუჯეტის 9 თვის შესრულების ანგარიშის თაობაზე.

პროექტის წარმომდგენი**: ილია სალია,** წალენჯიხის მუნიციპალიტეტის მერიის

საფინანსო-საბიუჯეტო სამსახურის განყოფილების უფროსი

**მოისმინეს: 1. ,,წალენჯიხის მუნიციპალიტეტის ბიუჯეტიდან წარმომადგენლობითი ხარჯების დაფინანსებისა და ხარჯვის წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 13 თებერვლის №24 დადგენილებაში ცვლილების შეტანის თაობაზე**

საკითხი წარმოადგინა წალენჯიხის მუნიციპალიტეტის მერიის ადმინისტრაციული სამსახურის იურიდიული განყოფილების უფროსის მ/შ ელენე ბერაიამ, რომელმაც მოკლე მიმოხილვა გააკეთა საკითხთან დაკავშირებით. აღნიშნა რომ, ამ წესის პირველ მუხლში არასრულად იყო მითითებული ის ორგანიზაციები, რომლებზეც მერიას ექნება შესაძლებლობა გასწიოს წარმომადგენლობითი ხარჯი. შესაბამისად, აუცილებელია განხორციელდეს ცვლილებები ზემოაღნიშნულ წესში, რათა სრულად იქნას წარმოდგენილი სახელმწიფო და სხვადასხვა ორგანიზაციები, რომლებთან საქმიანი შეხვედრების, მიღებების, სემინარების, კონფერენციების მოწყობასთან დაკავშირებულ დაფინანსებას უზრუნველყოფს მუნიციპალიტეტის მერია.

საკრებულოს წევრმა მაია მიქავამ მომხსენებელს მიმართა კითხვით: თუ რა იგულისხმებოდა საზღვარგარეთის წარმომადგენელთა მიღებაში? მისასალმებელი იქნებოდა უფრო მეტი კონკრეტიკა ყოფილიყო წარმომადგენლობითი ხარჯის სუბიექტებთან მიმართებაში. რაზეც მომხსენებელმა უპასუხა, რომ საზღვარგარეთის წარმომადგენელთა მიღებაში იგულისხმება ოფიციალური შეხვედრები, ამასთან ცვლილებები არ განხორციელებულა ამ ნაწილში. ცვლილებები შეეხო სახელმწიფო ორგანოებისა და საქვეუწყებო დაწესებულებების ჩამონათვალს.

მუნიციპალიტეტის მერის პირველმა მოადგილემ საკითხთან დაკავშირებით განმარტა, რომ ადრეც არსებობდა ეს ჩანაწერი, უბრალოდ შინაარსი იყო ბუნდოვანი და გაუგებარი.რეალურად, არ ჩანდა თუ რა დროს შეიძლებოდა გამოყენებულ იყო წარმომადგენლობითი ხარჯი, რამაც მიზანშეწონილი გახადა ნორმის მეტად დაკონკრეტება.

სხდომის თავმჯდომარემ, კორნელი სალიამ, დადგენილების პროექტი დააყენა ღია კენჭისყრაზე.

ღია კენჭისყრაზე ერთხმად (მომხრე 18 დეპუტატი (კორნელი სალია,ავთანდილ გაბელია, მანანა ჭანია, დავით ბელქანია, ზაზა უბილავა, თენგიზ ფიფია,მაია მიქავა,დათა კუკავა, თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, მამუკა მიქავა, დათო მესხია, გონერ კვარაცხელია), წინააღმდეგი-არცერთი) მიღებულ იქნა ,,წალენჯიხის მუნიციპალიტეტის ბიუჯეტიდან წარმომადგენლობითი ხარჯების დაფინანსებისა და ხარჯვის წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 13 თებერვლის №24 დადგენილებაში ცვლილების შეტანის თაობაზედადგენილებაN36

**მოისმინეს: 2.გეოგრაფიული ობიექტის სახელდების დადგენილი წესიდან გამონაკლისის დაშვების მიზანშეწონილობის თაობაზე**

საკითხი წარმოადგინა საკრებულოს სივრცით-ტერიტორიული დაგეგმარებისა და ინფრასტრუქტურის საკითხთა კომისიის თავმჯდომარემ ომარ ქარდავამ. მან აღნიშნა, რომ კომისიის წევრებსა და ქ.ჯვარის ადმინისტრაციული ერთეულის წარმომადგენელთან ერთად შეხვედრა ჰქონდა მოსახლეობასთან. მოსახლეობის მიერ მოწონებულ იქნა ინიციატივა- ქ.ჯვარში ანდრია პირველწოდებულის ქუჩაზე არსებულ პარკისთვის უკრაინა-რუსეთის ომში დაღუპული მებრძოლის ალიკა ცაავას სახელის მინიჭების თაობაზე. საკითხთან დაკავშირებით ომარ ქარდავამ წარმოადგინა სივრცით-ტერიტორიული დაგეგმარებისა და ინფრასტრუქტურის საკითხთა კომისიის სხდომის ოქმი, კომისიის დასკვნა და ქ.ჯვარის ადმინისტრაციულ ერთეულში მერის წარმომადგენლის ირაკლი ხარჩილავას მომართვა.

საკრებულოს თავმჯდომარემ კორნელი სალიამ აღნიშნა, რომ მუნიციპალიტეტს ჰქონდა რამდენიმე მსგავსი შემთხვევა, მაგრამ სამთავრობო კომისიამ, ვინაიდან პირის გარდაცვალებიდან არ იყო 20 წელი გასული, საკითხი უარყოფითად გადაწყვიტა.

საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

სხდომის თავმჯდომარემ, კორნელი სალიამ, განკარგულების პროექტი დააყენა ღია კენჭისყრაზე.

ღია კენჭისყრაზე ერთხმად (მომხრე 18 დეპუტატი (კორნელი სალია,ავთანდილ გაბელია, მანანა ჭანია, დავით ბელქანია, ზაზა უბილავა, თენგიზ ფიფია,მაია მიქავა,დათა კუკავა, თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, მამუკა მიქავა, დათო მესხია, გონერ კვარაცხელია), წინააღმდეგი-არცერთი) მიღებულ იქნა გეოგრაფიული ობიექტის სახელდების დადგენილი წესიდან გამონაკლისის დაშვების მიზანშეწონილობის თაობაზეგანკარგულება N48.

დღის წესრიგით განსაზღვრული მესამე საკითხის განხილვის დაწყებამდე სხდომათა დარბაზი დატოვა მუნიციპალიტეტის საკრებულოს თავმჯდომარის მოადგილემ ავთანდილ გაბელიამ და საკრებულოს სხდომას შემოუერთდა საკრებულოს წევრი დავით ბელქანია.

**მოისმინეს: 3. სხვადასხვა**

**ა)წალენჯიხის მუნიციპალიტეტის 2022 წლის ბიუჯეტის 9 თვის შესრულების ანგარიშის თაობაზე.**

საკითხი წარმოადგინა წალენჯიხის მუნიციპალიტეტის მერიის საფინანსო-საბიუჯეტო სამსახურის განყოფილების უფროსმა ილია სალიამ. მან მოკლე მიმოხილვა გააკეთა საკითხთან დაკავშირებით და აღნიშნა რომ, წალენჯიხის მუნიციპალიტეტის 2022 წლის ბიუჯეტის 9 თვის ანგარიში მომზადებულია მერიის სამსახურებიდან და სხვა საბიუჯეტო ორგანიზაციებიდან მოწოდებული ინფორმაციის საფუძველზე, საქართველოს საბიუჯეტო კოდექსის შესაბამისად, რომელიც მოიცავს ბიუჯეტის ბალანსს საბიუჯეტო კლასიფიკაციის მიხედვით, შემოსულობების, გადასახდელების და ნაშთის ცვლილების ფაქტობრივი მოცულობების შედარებას შესაბამისი პერიოდის გეგმიურ მაჩვენებლებთან, ბიუჯეტის ანგარიშებზე არსებულ ნაშთებს პერიოდის დასაწყისისა და დასასრულისათვის, დაზუსტებული ასიგნებების შესრულების მაჩვენებლებს. ანგარიში ასევე მოიცავს ინფორმაციას დასახული პრიორიტეტების ფარგლებში განხორციელებული ხარჯების შესახებ. სარეზერვო და წინა წლებში წარმოქმნილი დავალიანებების დაფარვისა და სასამართლოს გადაწყვეტილების აღსრულების ფონდებიდან გამოყოფილი სახსრების შესახებ.

საკითხის განხილვა კითხვა-პასუხის რეჟიმში გაიმართა.

მუნიციპალიტეტის საკრებულოს თავმჯდომარემ კორნელი სალიამ მიმართა მერის პირველ მოადგილეს ივანე ბურდულს, ესაუბრათ იმ პრობლემებზე რაც არსებობდა რეგიონალური პროექტების შესრულების დაბალ მაჩვენებელთან დაკავშირებით. რასაც ივანე ბურდულმა უპასუხა, რომ შესრულების დინამიკა მზარდია და იმედია, წლის ბოლოსთვის მაღალ ნიშნულს მიაღწევს.

საკრებულოს ქონების მართვისა და ბუნებრივი რესურსების საკითხთა კომისიის თავმჯდომარემ თემურ ქარდავამ კითხვით მიმართა ივანე ბურდულს ღებულობდნენ თუ არა ახლად გამოცხადებულ ტენდერებში კომპანიები მონაწილეობას. რაზეც ივანე ბურდულმა უპასუხა, რომ ძირითადად ის კომპანიებია ვინც ადრე იღებდა მონაწილეობას.

საკრებულოს ფრაქცია „ქართული ოცნება-დემოკრატიული საქართველოსთვის“ თავმჯდომარემ მაია მიქავამ და საკრებულოს წევრმა მანანა ჭანიამ კითხვით მიმართეს ივანე ბურდულს, რა ეტაპზეა სტიქიის სალიკვიდაციო ღონისძიებები და დათვლილია თუ არა სტიქიით მიყენებული ზარალი? ივანე ბურდულმა უპასუხა რომ, ყველა პროექტი დაწყებულია. რაც შეეხება სტიქიას, მასთან დაკავშირებული პროექტების მომზადება სრულად მიმდინარეობს და შემოსვლითანავე ხდება ტენდერების გამოცხადება. რაც შეეხება, მეორე სტიქიას, მოსახლეობისთვის მ იენებულმა ზარალმა, დაახლოებით, 3 მილიონი ლარი შეადგინა.

საკრებულოს ფრაქცია „წალენჯიხა საქართველოსთვის“ თავმჯდომარემ გონერ კვარაცხელიამ წამოაყენა რამოდენიმე ინიციატივა. პირველი, მან ისაუბრა მუნიციპალიტეტში ადგილობრივი თვითმმართველობის საქმიანობაში ახალგაზრდების ჩართულობაზე და აღნიშნა, რომ არ არსებობს მუნიციპალიტეტში მუდმივმოქმედი და ქმედითი ორგანო, რომლის მიზანი იქნება გადაწყვეტილების მიღების პროცესში ადგილობრივი ახალგაზრდების ჩართვა. მიზანშეწონილია,დაისვას საკითხი მუნიციპალიტეტის მერის წინაშე ახალგაზრდული საბჭოს შექმნისა და გეგმის შემუშავების შესახებ. მეორე ინიციატივა, შეეხო „სახალხო ბიუჯეტირების“ შემოღებას. ბიუჯეტირების პროცესზე ადგილობრივების გავლენა მინიმალურია. ეს პროცესი ერთ-ერთი საკვანძო საკითხია ადგილობრივი თვითმმართველობის განხორციელებაში, ვინაიდან ბიუჯეტით გათვალისწინებული პროექტები უნდა მოერგოს ადგილობრივ საჭიროებებს, ამიტომ მოქალაქეთა მონაწილეობა ამ პროცესებში, უფრო ეფექტურს გახდის ადგილობრივი გადაწყვეტილებების მიღებას. ყოველივე ზემოაღნიშნულის გათვალისწინებით, გონერ კვარაცხელია ფრაქციის სახელით, შემოვიდა ინიციატივით შემუშავდეს „სახალხო ბიუჯეტირების“ წესი, რომელიც უზრუნველყოფს მოქალაქეთა ეფექტიან ჩართულობას ბიუჯეტირების პროცესში.

საკრებულოს წევრმა თენგიზ ფიფიამ აღნიშნა, რომ ჯობდა შესწავლილ იყო მერიის ინციატივით შექმნილი სათემო საბჭოების საქმიანობა, რომელიც მოსახლეობის ადგილობრივი თვითმმართველობის საქმიანობაში ჩართვის ერთერთ ფორმას წარმოადგენდა.

საკრებულოს თავმჯდომარემ კორნელი განაცხადა, რომ უახლოეს მომავალში მერმა წარმოადგინოს სრული ანგარიში სათემო საბჭოების ფუნქციონირებასა და საქმიანობასთან დაკავშირებით.

მუნიციპალიტეტის მერის პირველმა მოადგილემ ივანე ბურდულმა საკითხთან დაკავშირებით განმარტა, რომ მოსახლეობის ჩართულობა მიმდინარე საკითხების გადაწყვეტასტან დაკავშირებით ყოველთვის ნაკლებია და ადგილობრივი თვითმმართველობის მიზანი სწორედ მათთან უფრო ხშირი კომუნიკაცია და ურთიერთთანამშრომლობის გაღრმავებაა, რათა ხელმძღვანელობამდე მოვიდეს, თუ რა პრობლემები აქვთ, რა არის მათთვის პრიორიტეტი და რას ანიჭებენ უპირატესობას. აღნიშნულზე იყო საუბარი არასამთავრობო ორგანიზაციებთან შეხვედრაზეც. საკრებულოს თავმჯდომარემ კორნელი სალიამ წამოაყენა ინიციატივა შემუშავდეს ისეთი პროექტი სადაც მოსახლეობა ონლაინ დასვამს შეკითხვებს, რომელიც დამუშავდება საკრებულოს აპარატის ჩართულობით, და შემდგომ გაეცემა შესაბამისი პასუხი. ამასთან, დაისვა კითხვები, შენიშვნები და წინადადებები: ბაღების ოპტიმიზაციასთან დაკავშირებით, საქართველოს პარლამენტის წევრის ირაკლი ზარქუას ინიციატივით მუნიციპალიტეტისთვის გადმოცემული 3 ავტობუსის გამოუყენებლობასთან დაკავშირებით, საბავშვო ბაღების გათბობასთან დაკავშირებულ პრობლემებთან დაკავშირებით. ამ უკანასკნელ პრობლემის თაობაზე, მერის მოადგილემ საკრებულოს სხდომას მიაწოდა ინფორმაცია, რომ შემდგომი კვირიდან მოგვარდება საბავშვო ბაღებში გათბობის საკითხი და ყველა ბაღი იქნება უზრუნველყოფილი.

საკრებულოს წევრმა ზაზა უბილავამ წამოაყენა წინადადება, ჭალეს ადმინისტრაციული ერთეულის ადმინისტრაციული შენობის 2 ოთახის, უსასყიდლო უზუფრუქტით ფორმით, ფიზიკური პირისთვის გადაცემის თაობაზე, სილამაზის სალონისა და სამკერვალოს მოსაწყობად, რაზეც კორნელი სალიამ უპასუხა, რომ ამ საკითხზე დაინტერესებულ პირს უნდა შემოეტანა განცხადება და შესაბამისად, მერიისა და საკრებულოს კომისიების დადგენილი წესით განხილვის შემდგომ, შესაძლებელი იქნებოდა სათანადო რეაგირება.

ამით საკრებულოს სხდომამ მუშაობა დაასრულა.

**საკრებულოს სხდომის თავმჯდომარე კორნელი სალია**